Seinäjoen museo- kulttuuri- ja kirjastopalvelut sekä Taito Etelä-Pohjanmaa
Tule nauttimaan jouluisasta tunnelmasta Maakuntamuseolle, Taidehallille ja Kaarakan taloon
Taito E-P järjestää työpajan Kaarakan talossa 13– 20, jossa tehdään paperinarusta kransseja. Materiaalimaksu peritään ja siihen voi osallistua iltapäivän ja illan aikana jatkuvasti non-stoppina. Mahdollisesti on myös mallituotteiden myyntiä ja Rustoopuorissa glögiä sekä pientä maisteltavaa. Seinäjoen kaupunginkirjastossa: Lasten kinossa jouluaiheinen elokuva klo 16 ja Kielikahvilassa myös vietetään joulua. Seinäjoen taidehallissa on tarjolla Kotikulmilla-näyttelyyn 17.30 opastus. Tarjolla jouluista purtavaa. Vapaa pääsy. Etelä-Pohjanmaan maakuntamuseossa: Koe entisajan joulutunnelmaa Törnävän museoalueella 13.12. klo 15–19. Liinamaan ulkomuseoalueella etsitään tonttuja omilla taskulampuilla, Tiernapaapat Liinamaan tuvassa klo 17.00 ja 18.00, jouluvaelluksella tonttu- ja eläintarinoita sekä jouluista kitaramusiikkia 15.30 ja 17.30. Kivinavetan yläkerrassa työpajassa askarrellaan kuusenkoristeita ja alakerrassa mehutarjoilua. Mihinä me ollahan -perusnäyttelyssä ja Sata vuotta eteläpohjalaista eloa -näyttelyssä voi kulkea eteläpohjalaisuuden jäljillä.
Lippuvaraukset: kristy.lippu@gmail.com Helinä Jouppi 050 339 6989
Luvassa on mielenkiintoinen kurkistus uskonpuhdistuksen tapahtumiin!
Kristyn vuoden 2017 näytelmä on ”Luther”, näytelmä Martti Lutherista. Näytelmä omistetaan 100v Suomelle ja reformaation 500v juhlavuoden kunniaksi. Ensi-ilta on 31.10.2017 tasan 500 vuotta Lutherin teesien naulaamisen jälkeen! Näytelmän on kirjoittanut Harri Raitis ja sen ohjaa Timo Kankainen. Pukusuunnittelusta vastaa Armi Ahovaara, koreografiasta Maiju Vainionpää ja lavastuksesta Antti Kortesniemi ja Timo Mäenpää. Näytelmän kesto n.2h väliaikoineen. Näyttelijät Martti Luther: Tarmo Kalmari Katariina von Bora: Maiju Vainonpää Johannes Bugenhagen: Risto-Pekka Alhainen Walburga Bugenhagen: Anni Siikaniemi Lucas Cranach: Hannu Malkamäki Barbara Brengebier: Elina Kalliovalkama Paavi: Jaakko Pihlajamäki Pyhä Pietari: Mikko Jouppi Munkkiveli Frans: Petri Portti Munkki Tetzel: Kimmo Rantanen Johannes Eck, Keisari Kaarle V: Timo Kankainen Kuorolaisia: Maija Haapakoski, Katariina Saarela, Tuula Koskimies-Hautaniemi, Katriina Sahlberg, Eija-Tuulikki Toikka
Liput 15,00€ Lippuja myy Seinäjoen kaupunginteatteri sekä Netticket.fi
Kuvaelma suomalaisen naisen hetkistä sadan vuoden ajalta.
Vuosisadan aikana naiset ovat taistelleet rakkauden puolesta, vaikka heitä itseään ei ole aina rakastettu. Naisen voima kumpuaa rajoista. Rajoista, jotka hän itse määrittelee. Miten käy, kun rajoja ei enää ole? ” Yö toisensa jälkeen sinä muutut olennoksi, jolla ei ole mitään arvoa maailmassa. Möykky, jolla ei ole oikeuksia. Hän tietää sen. Hän tietää, että mikään laki, mikään sääntö ei estä häntä. Sinä olet hänen omaisuuttansa.” – Kotiäiti 70-luvulla Mutta kun nainen rakastaa ja on rakastettu, mikään voima ei estä hänen tahtoaan. ” Minä olen valinnut sinut. Minä olen sitoutunut sinuun sydämestäni ja omasta tahdostani. Minun siteeni muodostavat kiintymys ja usko siihen, että me kaksi voimme kohdata toisemme ja todellisuuden. Että me olemme perhe.” – Nykyajan nainen Tunnelmia rakkaudesta, äitiydestä, naisen oikeuksista ja velvollisuuksista. Millaisia polkuja suomineidon taipaleelta löytyy? Kahden naisen runollinen ja intiimi teksti on muodostettu Suomineito 2017 -projektin työpajojen inspiroimana, joita toteutettiin kahden eri ikäryhmän naisten kanssa keväällä 2017. Työpajoissa tutkittiin suomalaista naiseutta ennen, nyt ja tulevaisuudessa. Suomineidon taival on osa valtionkanslian Suomi 100-juhlavuoden ohjelmistoa. ESITYKSET Pe 24.11. klo 19.30 Ke 29.11. klo 19.30 Pe 01.12. klo 19.30 La 02.12. klo 13.30 Pe 08.12. klo 19.30 La 09.12. klo 13.30 Esitystila: Seinäjoen kaupunginteatterin Verstas-näyttämö TYÖRYHMÄ Käsikirjoitus: Tanja Huuskonen ja Juulia Soidinaho Ohjaus: Johanna Huhtala Rooleissa : Tanja Huuskonen ja Juulia Soidinaho Ääniroolissa: Ville Orttenvuori Puvustus ja lavastus: Annukka Mäntynen Tuottaja: Juulia Soidinaho Tuotantoassistentit: Janika Seppälä ja Eetu Kurunsaari Valosuunnittelu ja tekninen ajo: Mikko Kosonen, ohjaus Sanna Alasaari Äänisuunnittelu ja tekninen ajo: Tiina Ojaniemi ja Teemu Valkonen Videosuunnittelu ja –ajo: Nicolas Plit ja Jari Hakala Yleisötyöntekijät: SeAmkin kulttuurituotannon opiskelijat Maiju Nieminen, Meeri Ventomäki ja Anni Risku Yhteistyössä KultSi – Kulttuurikollektiivi Sillan kanssa Seinäjoen kaupunginteatteri, Preppaamo, SeAmk sekä Lasten ja nuorten säätiön Myrsky-hanke.
Ennakkoliput NetTicket, Etelä-Pohjanmaan matkailu ja INFO-kirjakauppa 14 €/lapset 9 € (sis. palvelumaksun). Liput ovelta 17 €/lapset 10 € (käteismaksu ja Smartum-setelit).
Kuoron ja jousiorkesterin yhteinen tunnelmallinen joulukonsertti.
Aventura de Arcos juhlistaa 100-vuotiasta Suomea soittamalla kansallissäveltäjämme Sibeliuksen sävellyksiä. Ohjelmistossa kuullaan mm. Romanssi C-duuri, joka on taidokas ja kaunis teos jousiorkesterille. Puoliammattilaisista koostuvaa jousiorkesteri Aventura de Arcosia johtaa Antti Laasanen. Sorja kuljettaa kuulijaa herkästä tunnelmasta aina afrikkalaisiin rytmeihin. Kappaleiden tekijänimiä ovat mm. Merzi Rajala, Jussi Chydenius ja Juha Holma. Syksyllä kuorokilpailussa Espanjassa menestynyttä Sorjaa johtaa Pirjo Kotkaniemi. Konsertin huipentavat sovitukset suomalaisille rakkaista joululauluista kuorolle ja jousiorkesterille.
Sorja ja Aventura de Arcos soivat joulua
Liput ovelta 15e / 10e (opiskelijat, eläkeläiset, työttömät, varusmiehet). Ennakkomyynti www.ticketmaster.fi
Taideyliopiston Sibelius-Akatemian Seinäjoen yksikkö
Suomen eturivin muusikot joulukonsertissa Kalevan Navetassa
Tunnelmallinen joulukonsertti tuo samalle lavalle ensimmäistä kertaa neljä maamme eturivin muusikkoa. Konsertissa kuullaan rakastetuimpia joulun sävelmiä sekä kansanlauluja taiteilijoiden omilla sovituksilla. Sävelmät saavat sävyjä niin jazzista kuin kansanmusiikistakin. Lauluja tulkitsee heleän kaunisääninen ja palkittu Johanna Iivanainen yhdessä harmonikkataiteilija Maria Kalaniemen, pianisti Timo Alakotilan ja kitaristi Mikko Iivanaisen kanssa. Johanna Iivanainen, laulu Maria Kalaniemi, harmonikka Timo Alakotila, piano Mikko Iivanainen, kitara www.johannaiivanainen.com www.mikkoiivanainen.com www.mariakalaniemi.com www.timoalakotila.com
Kunnianosoitus järjestetään Törnävän sankarihautausmaalla ja Itsenäisyyspäivän juhla Kampustalolla Seinäjoki-salissa.
Tervetuloa juhlimaan 100-vuotiasta Suomea Seinäjoen kaupungin itsenäisyyspäivän juhlallisuuksiin!
Itsenäisyyspäivän vietto Seinäjoella 6.12.2017 11.15 Kunnianosoitus sankarihaudoilla 12.00 Sanajumalanpalvelus Törnävän kirkossa 13.00 Kahvitarjoilu Kampustalon ravintolassa 14.00 Itsenäisyyspäivän juhla Seinäjoki-salissa (Kalevankatu 35) Valoteemaisen juhlan ohjelmassa mm. Studio DeDansen tanssiesitys, Kulttuuripalkinnon ja Vuoden urheilija –palkinnon luovutus sekä Seinäjoen kaupunginorkesterin ja Lauluflikat-nuorisokuoron Finlandia. 16.00 Ekumeeninen kiitosjuhla isänmaasta Lakeuden ristissä (Koulukatu 24) Päivän tilaisuudet ovat kaikille avoimia ja maksuttomia. Ohjelmakokonaisuuden järjestävät Seinäjoen kaupungin kulttuuripalvelut ja Seinäjoen alueseurakunta. Itsenäisyyspäivän juhla on osa ValotON-tapahtumaa (www.seinajoki.fi/valoton). Tervetuloa juhlistamaan 100-vuotiasta Suomea!
Useita tapahtumapaikkoja: Taidehallilla (Upankatu 3),Aalto-keskus, Kampustalolla (Kalevankatu 35)
ValotON - iloa, valoa ja elämyksellisyyttä pimeään vuodenaikaan!
ValotON-tapahtuma on Seinäjoen kulttuuripalveluiden järjestämä valotaide- ja kaupunkikulttuuritapahtuma, joka tuo iloa, valoa ja elämyksellisyyttä pimeään vuodenaikaan. Toista kertaa järjestettävää ValotON-tapahtumaa vietetään maanantaina 4.12. Taidehallilla (Upankatu 3), jossa ohjelmassa on mm. valoton näyttelyopastus, performanssia ja valotaidetta. Illan musiikista vastaa lauluyhtye VOCAL! Tiistaina 5.12. Aalto-keskuksessa on nähtävillä mm. Anne Roinisen Car Show -valoteos sekä SYTY-ryhmän tulishow. Samana päivänä järjestetään kirjastolla Itsenäisyyspäivän etkot –tapahtuma. Keskiviikkona 6.12. ValotON huipentuu kaikille avoimeen Itsenäisyyspäivän juhlaan Kampustalolla (Kalevankatu 35). Lue lisää: www.seinajoki.fi/valoton
Seinäjoen taidehalli (Upankatu 3), Seinäjoen kaupunginteatteri (Alvar Aallon katu 12) ja Kampustalo (Kalevankatu 35)
Seinäjoen kaupungin kulttuuripalvelut ja varhaiskasvatus
Seinäjoen varhaiskasvatuksen 4-vuotiaiden Lumimaailma-näyttely
Lumimaailma on Seinäjoen varhaiskasvatuksen päiväkotien, perhepäivähoidon ja ryhmäperhepäiväkotien 4-vuotiaiden yhteinen projekti. Projektissa lapset työstävät Lumimaailma-teoksia, jotka kuvastavat Suomen talvista luontoa visuaalisen taiteen keinoin. Kukin varhaiskasvatusyksikkö toteuttaa projektia omalla tavallaan. Eri yksiköissä tehtävät teokset kootaan Lumimaailma-näyttelyksi, joka on nähtävilllä 20.11.-6.12. välisen ajan Seinäjoen taidehallilla, kaupunginteatterilla sekä Kampustalolla. Hanke on osa Suomen itsenäisyyden satavuotisjuhlavuoden ohjelmaa. Näyttely on osa ValotON-tapahtumaa (www.seinajoki.fi/valoton)
Itsenäisyyspäivä- ja joulujuhlaa vietetään Suomi 100 -jumalanpalveluksen jälkeen.
Ylistarolaisten itsenäisyyspäiväjuhla ja veteraaniväen joulujuhla seurakuntatalolla. Jouluevankeliumi. Lapsikuoro Ilosanoma ja Asevelikuoro laulavat.
Itsenäisyyspäiväjuhla ja veteraanien joulujuhla
Törnävän hautausmaa, Ruukintie 163, 60200 Seinäjoki ja Törnävän kirkko, Ruukintie 157, 60200 Seinäjoki
Itsenäisyyspäivän seppeleiden lasku Törnävän hautausmaalla klo 11.15 ja sen jälkeen sanajumalanpalvelus Törnävän kirkossa klo 12 Suomi 100 vuotta -tunnelmissa.
Seppeleen laskussa ovat mukana sekä seurakunnan että kaupungin edustajat. Virtenä ”Jumala ompi linnamme”. Juhlavuoden kunniaksi kaikille sankarihaudoille asetetaan pienoisseppeleet. Jumalanpalveluksessa liturgina toimii Liisa Rantala ja saarnaa Arja Peltoketo. Kanttorina on Lea Salumäe. Seinäjoen mieslaulajat esiintyy Marika Ahosen johdolla ja Juha Kotkaniemi soittaa trumpettia. HUOM. Seppeleiden lasku alkaa klo 11.15 ja jumalanpalvelus klo 12.00.
Itsenäisyyspäivän juhlajumalanpalvelus ja seppeleiden lasku
Peräseinäjoen seurakuntatalo, Kirkkotie 2, 61100 Peräseinäjoki
Itsenäisyyspäivän juhla Peräseinäjoen seurakuntatalolla
Peräseinäjoen kappeliseurakunnan ja Peräseinäjoki-seuran järjestämä itsenäisyyspäiväjuhla Suomen 100-vuotispäivän kunniaksi. Kahvitarjoilu. HUOM. Juhla alkaa klo 11.15.
Seinäjoen seurakunta, Radio Dei, Seinäjoen Vapaaseurakunta, Seinäjoen Helluntaiseurakunta sekä Vaasan Ortodoksinen seurakunta.
Kiitosjuhla isänmaasta ja Kari Karjalaisen 100-vuotiaalle Suomelle säveltämän Urkufantasia-tilausteoksen kantaesitys.
Urkufantasian sekä Sibeliuksen Finlandian esittää Maria Väinolä, urut. Puhujana mm. Jukka Salo. Rautatieläisten soittokunta esiintyy Jukka Mäki-Jaskarin johdolla ja Teresa Stürzenberger laulaa. Kanttorina Maarja Korts. Kolehti veteraaneille. Juhlan jälkeen kirkkokahvit seurakuntakeskuksen alasalissa, vapaaehtoinen kahviraha. Juhla radioidaan Radio Dein kautta.
Jouluaamiainen Almassa Alvar Aalto-tarinoilla höystettynä
Tervetuloa kuulemaan tarinoita Alvar Aallosta Hotelli Alman perinteiselle jouluaamiaiselle ti 5.12. Jouluaamiainen on katettuna Alman pääsalissa klo 7 - 9.30 ja Seinäjoki-opas esittelee sanoin, kuvin ja tarinoin Aaltoa klo 8.30. "Aalto-maistuu ja tuntuu" on Alvar Aalto Business Challenge pilottikokeilu.
Tervetuloa juhlimaan satavuotiasta itsenäisyyspäivän etkoille!
Suomen satavuotissynttäreiden kunniaksi itsenäisyyspäivän juhlinta aloitetaan Seinäjoella jo tiistaina 5.12. klo 17.15.—20.30 Aalto-keskuksen kansalaistorilla ja Apila-kirjastossa. Tervetuloa juhlimaan yhdessä! OHJELMA Klo 17.15—18.10 Kansalaistori (Koulukatu 21) 17.15 SYTY-tuliesitys Kansalaistorilla 17.30 kaupungin ja seurakunnan tervehdykset 17.45 Preluri-kuoro esiintyy 18 lipunnosto ja valaisu Klo 18.10—20 Apila-kirjasto (Alvar Aallon katu 14) 18.10—18.40 Lukuportaikossa - Musiikkia: Laitakaupungin orkesteri - Naurava runoratsu: Näyttelijä Eija-Irmeli Lahti - Yhteislauluna Maamme-laulu 19—20 vaihtoehtoista ohjelmaa - Tanssia, kirjastosuunnistusta, kirjanäyttely Kirjojen Suomi, Suomi-tietovisa, disco, pinssipaja ja kirjamylly. Kirjaston kahvila on avoinna tapahtuman ajan. Klo 20.15 Suomi 100 –ilotulitus Lakeuden puistossa Klo 17—20 Valoteokset Aalto-keskuksessa Aalto Aesthetics –tuotanto Girandole, Timo Kokko Anne Roininen Car Show Stargate, Petri Loues Kirjaston julkisivu, Selmu ry:n Preppaamo-hanke Lue lisää: https://www.facebook.com/events/1943244875927286/ Itsenäisyyspäivän etkoja järjestämässä: Seinäjoen kaupunki, Seinäjoen kaupunginkirjasto-maakuntakirjasto ja kulttuuripalveluiden ValotON-tapahtuma.
ValotON on 4.–6.12.2017 järjestettävä valotaide- ja kaupunkitapahtuma, joka tuo iloa, valoa ja elämyksellisyyttä pimeään vuodenaikaan
klo 8–16 Pimeä Taiteilija-HUB & DJ kokoustilassa klo 17–19 Heijastintyöpaja (Käsityö- ja muotoilukoulu Näppi) klo 17.30, 18.15 ja 19 Pimeä opastus State of the art -näyttelyyn . Yhdelle kierrokselle mahtuu max 10 henkeä, ole paikalla ajoissa! Kesto noin 30 min. klo 18.15 ja 19 MoDen LED-vannetanssia klo 19.30 Lauluyhtye VOCAL! esiintyy Kokoustilassa esillä Käsityö- ja muotoilukoulu Näpin oppilaiden tekemiä lyhtyjä. Aulassa esillä Seinäjoen varhaiskavatuksen 4-vuotiaiden Lumimaailma-teos. Taidehalli on maanantaina 4.12. avoinna klo 11-20, tiistaina 5.12. klo 11-17. Avoin pääsy!
Juhlaan ei tarvitse ilmoittautua, mutta mikäli haluaa osallistua Seinäjoen oppaat ry:n järjestämälle Itsenäisyyden polku -kävelykierrokselle, siihen pyydetään ilmoittautumaan. Lisätietoja: https://www.epkalenteri.fi/event/itsenaisyyden-polku-mannerheim-ja-paamaja-seinajoella-1918-kavelykierros/s-489/
Historiallisia kuvia ja musiikkia eri vuosikymmeniltä.
Historiallisia kuvia ja musiikkia eri vuosikymmeniltä, pianisti Tiina Karhu-Ahtonen soittaa suomalaista pianomusiikkia ja säestää yhteislauluja. Vapaa pääsy. Tervetuloa juhlimaan ja laulamaan yhdessä! Ennen juhlaa voi osallistua Seinäjoen oppaiden järjestämälle Itsenäisyyden polku kierrokselle, joka lähtee hotelli-ravintola Almasta klo 12. Lisätietoja kävelykierroksesta: https://www.epkalenteri.fi/event/itsenaisyyden-polku-mannerheim-ja-paamaja-seinajoella-1918-kavelykierros/s-489/ Kierros päättyy Suojeluskunta ja Lotta Svärd -museolle ennen juhlan alkua.
Ilmoittautuminen ennakkoon: Etelä-Pohjanmaan Matkailu Oy, matkailu@epmatkailu.fi tai puh. (06) 420 9090
Kävelykierros, Hotelli-Ravintola Almasta (Ruukintie 4) Suojeluskuntamuseolle (Kauppakatu 17)
Seinäjoen oppaat ry yhteistyökumppaneineen
Opastettu kävelykierros Seinäjoen keskustan alueella, Hotelli-Ravintola Almasta (Ruukintie 4) Suojeluskuntamuseolle (Kauppakatu 17)
Ylipäällikkö Mannerheimin päämaja sijaitsi Seinäjoella vapaussodan aikana tammi-maaliskuussa 1918. Mannerheimin aikaan Seinäjoella toimi Suomen reserviupseerikoulu, ja täällä ryhmittyi koko itsenäisen Suomen 180 000 sotilasta kutsuntoihin. Kävelykierroksella tutustutaan tästä ajanjaksosta muistuttaviin kohteisiin, kuten asemanseutuun ja sen entiseen rautatieläisten taloon, jossa ylipäällikkö Mannerheim usein ruokaili ja vietti iltaa. Vierailemme myös Suomen ensimmäisellä Mannerheim-patsaalla, jonka on suunnitellut kuvanveistäjä, jääkärikapteeni Lauri Leppänen. Opastettuja kävelykierroksia järjestetään yhteensä kymmenen. Lisätietoja: Kierroksen kesto noin 1,5 tuntia, kävelymatka noin 1,5 km. Kierroksen yhteydessä mahdollista tutustua Suojeluskunta- ja Lotta Svärd -museon näyttelyihin, pääsymaksu 2 €/hlö. Kahvittelu mahdollisuus omakustanteisesti Hotelli-Ravintola Almassa. Kierroksen esittäjät: Seinäjoen oppaat ry
Itsenäisyyden polku - Mannerheim ja päämaja Seinäjoella 1918 kävelykierros